“บช.น.” แนะเส้นทางเลี่ยงม็อบ ชุมนุมแยกราชประสงค์ 5 โมงเย็นวันนี้! กดดันปล่อยตัวผู้ชุมนุม
“บช.น.” แนะ 12 เส้นทางเลี่ยงม็อบ "เครือข่ายคนรุ่นใหม่นนทบุรี" ชุมนุมแยกราชประสงค์ กดดันปล่อยตัวผู้ชุมนุม 5 โมงเย็นวันนี้!
“บช.น.” แนะ 12 เส้นทางเลี่ยงม็อบ "เครือข่ายคนรุ่นใหม่นนทบุรี" ชุมนุมแยกราชประสงค์ กดดันปล่อยตัวผู้ชุมนุม 5 โมงเย็นวันนี้!
23 ก.พ. 2564

พล.ต.ต.จิรสันต์ แก้วแสงเอก รองผู้บัญชาการตำรวจนครบาล (รอง ผบช.น.) เปิดเผยว่า กรณีกลุ่มราษฎรได้ประกาศนัดรวมตัวผ่านสื่อโซเซียลมีเดียบริเวณแยกราชประสงค์เวลา 17.00 น.วันนี้ (23 ก.พ.64) นั้น เนื่องด้วยบริเวณดังกล่าวเป็นพื้นที่ที่มีการจราจรหนาแน่น เป็นเส้นทางสายหลักซึ่งประชาชน ใช้ในการสัญจร เป็นแหล่งศูนย์กลางการค้าที่สำคัญ ปริมาณรถที่ใช้ทางจึงมีจำนวนมาก การจราจรหนาแน่น โดยเฉพาะในช่วงเวลาเร่งด่วน เพื่อความสะดวกในการเดินทางของประชาชน จึงขอแจ้งข้อมูลข่าวสารด้านการจราจร โดยขอให้หลีกเลี่ยงเส้นทางตั้งแต่เวลา 15.00 น. เป็นต้นไปจนกว่าเสร็จสิ้นการชุมนุม ดังนี้
เส้นทางที่อาจได้รับผลกระทบและควรหลีกเลี่ยง
1.1 ถ.ราชดำริ (แยกราชดำริ – แยกประตูน้ำ)
1.2) ถ.พระราม 1 (แยกเฉลิมเผ่า – แยกราชประสงค์)
1.3) ถ.เพลินจิต (แยกราชประสงค์ – แยกชิดลม)
เส้นทางที่แนะนำให้ประชาชนไปใช้เพื่อหลีกเลี่ยงผลกระทบด้านการจราจร
2.1) ถ.ราชปรารภ
2.2) ถ.เพชรบุรี
2.3) ถ.พญาไท
2.4) ถ.พระราม 4
2.5) ถ.อังรีดูนังต์
2.6) ถ.สารสิน
2.7) ถ.สีลม
2.8) ถ.สาทร
2.9) ถ.วิทยุ
2.10) ถ.สุขุมวิท
2.11) ซอยต้นสน
2.12) ถ.หลังสวน
ทั้งนี้ บช.น. ได้จัดเตรียมกำลังตำรวจ จราจรคอยอำนวยความสะดวกด้านการจราจรให้แก่พี่น้องประชาชนผู้ใช้รถใช้ถนนในภาพรวม เพื่อให้ประชาชนได้รับผลกระทบน้อยที่สุด
สำหรับการนัดชุมนุมของมวลชนราษฎรในวันนี้ จัดโดยเครือข่ายคนรุ่นใหม่นนทบุรี เพื่อแสดงออกเชิงสัญลักษณ์ในการยื่นข้อเรียกร้องให้ปล่อยตัวผู้ชุมนุมที่ถูกคุมขังจากการเคลื่อนไหวทางการเมือง